
1999 წელი 26 ოქტომბერი
ქ. თბილისი
არჩევნებში დამოუკიდებლად მონაწილე პარტიების, საარჩევნო ბლოკებისა და პარლამენტის წევრობის დამოუკიდებელი კანდიდატების მიერ საქართველოს კონტროლის პალატისათვის საარჩევნო კომპანიისათვის დახარჯული თანხების შესახებ სათანადო დკუმენტაციის წარდგენის თაობაზე
„საქართველოს პარლამენტის არჩევნების შესახებ" საქართველოს ორგანული კანონის 22-ე მუხლის მე-2 პუნქტის „ა“ ქვეპუნქტის შესაბამისად საქართველოს ცენტრალური საარჩევნო კომისია ადგენს:

არჩევნებში დამოუკიდებლად მონაწილე პარტიები, საარჩევნო ბლოკები და პარლამენტის წევრობის დამოუკიდებელი კანდიდატები არჩევნების შედეგების გამოქვეყნებიდან არა უგვიანეს 30 დღისა, ხოლო პარტიები და საარჩევნო ბლოკები, რომლებმაც ცენტრალური საარჩევნო კომისიის წინასწარი მონაცემების მიხედვით გადალახეს ბარიერი, აგრეთვე შესაბამისი საოლქო საარჩევნო კომისიის მონაცემებით პარლამენტის წევრად არჩეული დამოუკიდებელი კანდიდატები არჩევნების დღიდან არა უგვიანეს 6 დღისა საქართველოს კონტროლის პალატის ცენტრალურ ოფისს წარუდგენენ არჩევნებისათვის გამოყენებული სახსრების ანგარიშს ცენტრალური საარჩევნო კომისიის მიერ დადგენილი ფორმის მიხედვით. ანგარიშგებას თან უნდა ერთვოდეს გაწეული ხარჯების დამადასტურებელი დოკუმენტები.

ჯ. ლომინაძე

